Los trozos de roca que cayen a l'augua pueden mover-se por la fuerza d'a mar, se desgastan por l'acción d'as ondas d'a mar y s'esminglanan, quedando redondeyaus, y achiquius. Quan son prou chicos las corrients de deriva litoral se'n pueden levar estos materials sueltos a las plachas. Entre los libels de marea alta y marea baixa, a piet d'as penyas se forma una plana un poquet abocada enta la mar dita plataforma d'abrasión, y por debaixo d'o libel de marea baixa se forma una faixa acumulación.